**ELŐTERJESZTÉS**

**Körmend Város Önkormányzat Képviselő-testülete 2023. december 14-ei ülésére**

**Tárgy:** 2023. évi költségvetési rendelet módosítása

*Tisztelt Képviselő-testület!*

A 2023. évi költségvetési rendelet módosítására negyedik alkalommal kerül sor. Jelen rendelet-tervezet a következő módosításokat tartalmazza.

1. A központi költségvetésből a következő támogatások érkeztek, és az alábbi összeggel nő / csökken az önkormányzat központi támogatás előirányzata.
2. Szociális ágazati pótlék: 5.741.361 Ft
3. Egészségügyi pótlék: 214.999 Ft
4. 68/2023. Kormányrendelet: 21.053.672 Ft
5. 2023. évi normatíva korrekció, májusi felmérés (lemondás): 3.574.962 Ft

A helyi önkormányzatok kiegészítő támogatásai közül a szociális ágazati és összevont pótlékból 5.741.361 Ft a Körmend és Kistérsége Önkormányzati Társulás részére, a 214.999 Ft egészségügyi kiegészítő pótlék szintén a Társulás részére kerül támogatásként átadásra – vonatkozási időszak 1 hónap.

A 68/2023. (III.10.) Kormányrendelet alapján a 2023. január 1-jétől történő kötelező béremeléshez támogatást kapnak az Önkormányzatok. Ez éves szinten Körmend Város Önkormányzata esetében 91.534.472 Ft. Azonban ez nem egy összegben érkező támogatás, hanem havi bontásban kerül kiutalásra. A soron következő 2 hónap teljesítései alapján 21.053.672 Ft-ot jelent. Mivel ez a támogatási jogcím tervezésre került a működési célú támogatások bevételei államháztartáson belülről előirányzat soron, így onnan ez visszavételezésre került, majd a megfelelő sorokra bontva kerül rögzítésre. Így helyi önkormányzatok működésének általános támogatására 1.746.664 Ft, a települési önkormányzatok egyes köznevelési feladatainak támogatására 10.938.313 Ft, a települési önkormányzatok egyes szociális és gyermekjóléti feladatainak támogatására 6.935.881 Ft, a települési önkormányzatok gyermekétkeztetési feladatainak támogatására 800.974 Ft, a települési önkormányzatok kulturális feladatainak támogatására 631.840 Ft előirányzat növelés kerül.

A 2023-as költségvetési évben a központi normatívák esetében májusban volt lehetőség felülvizsgálni a mutatószámokat, és esetlegesen módosítást beadni az Ebr42 önkormányzati portálon. Az Önkormányzat élt ennek lehetőségével, azonban fontosnak tartjuk megemlíteni, hogy a tavalyi évhez hasonlóan idén is központilag korrigálták a számokat, így ismét a bölcsődei üzemeltetésnél elvonásra került a támogatás 76,5%-a, azaz éves bölcsődei működtetésre 3.799.000 Ft-t kapunk. A saját korrekciókat és a központi korrekciókat összevonva köznevelési feladatoknál 2.186.493 Ft, szociális feladatoknál 6.776.585 Ft, míg gyermekétkeztetési feladatoknál 1.761.802 Ft normatíva lemondás keletkezett, ennek megfelelően az előirányzatok csökkentésre kerültek. A visszavonás nem egy összegben történik a likviditás megőrzése miatt, hanem százalékos arányban (8,4%/hó), így a tényleges visszavonás 2 havi összege összesen 3.574.962 Ft.

1. Az önkormányzat és az intézmények előirányzatait felülvizsgálva az alábbi módosítások szükségesek:

**Önkormányzat**

* Slachta Margit Nemzeti Szociálpolitikai Intézettől kapja az Önkormányzat a fejlesztő foglalkoztatásra fordítható támogatási összeget. A szociális foglalkoztatás a Körmend és Kistérsége Önkormányzati Társulás által fenntartott Körmendi Szociális Szolgáltató és Információs Központ keretein belül biztosított. A minimálbér emelkedéséből adódó, Önkormányzathoz érkező többlettámogatás 805.000 Ft-os összege így átadásra kerül a társulás részére.
* Az önkormányzat működési bevételeit 37.000.000 Ft-tal szükséges növelni a jelenlegi teljesülések alapján, ebből 34.500.000 Ft-tal a dologi kiadások előirányzata, a reprezentációs kiadások miatt 1.000.000 Ft-tal a személyi kiadások előirányzata, 500.000 Ft-tal a járulékok előirányzata, 1.000.000 Ft-tal az ellátottak juttatása előirányzata nő.
* A felhalmozási kiadások között is belső rendezések váltak szükségessé, az egyéb tárgyi eszközök beszerzésének előirányzata 1.000.000 Ft-tal, a beruházási ÁFA előirányzata 270.000 Ft-tal nő, míg az ingatlanok felújításának előirányzata 1.000.000 Ft-tal, a felújítási ÁFA előirányzata 270.000 Ft-tal csökken.
* Henning-Kiss Katalin festőművész 26/2023 (III.30.) önkormányzati határozatban elfogadott hagyatékában Körmend városának 10.000 eurót adományozott, melynek 1017/3240-ed részét, azaz 1.169.425 Ft-ot meg is kapott az önkormányzat, a fennmaradó rész a hagyatéki végzés véglegessé válásakor teljesül pénzügyileg. A működési célú átvett pénzeszközök előirányzata nő 1.169.425 Ft-tal és ugyanekkora összeggel nő a működési tartalék.

1. A működési célú visszatérítendő támogatások, kölcsönök nyújtása államháztartáson kívülre előirányzata 1.000.000 Ft-tal nő, hitel terhére.
2. Az önkormányzatnál jelentkező tárgyi eszközök vásárlása miatt az immateriális javak előirányzatát 100.000 Ft-tal, az informatikai eszközök előirányzatát 200.000 Ft-tal, egyéb tárgyi eszközök előirányzatát 700.000 Ft-tal, a beruházási ÁFA előirányzatát 270.000 Ft-tal szükséges emelni, melynek fedezete a felhalmozási bevételből származó többletbevétel.
3. Finanszírozás visszavételezése történik a Hivataltól 4.775.738 Ft összegben, mely a működési hitel előirányzatot csökkenti.
4. TOP K.É.K. projekt esetében a folyamatos megvalósulást figyelembe véve belső átcsoportosításokat szükséges végezni, a külső személyi juttatások előirányzata 383.130 Ft-tal, a dologi kiadások előirányzata 1.396.870 Ft-tal nő, a személyi juttatások előirányzata terhére. Tárgyi eszközök beszerzése miatt a dologi kiadásokból átcsoportosításra kerül az egyéb tárgyi eszközök előirányzatára 2.890.000 Ft, míg a beruházási ÁFA előirányzatára 780.300 Ft.
5. Körmend ipari terület infrastruktúrájának fejlesztése projekt 2023. évi fenntartási időszaki ellenőrzésén tett intézkedés alapján szükséges volt 18 fm hosszúságban K szegély cseréje, melyhez a dologi kiadások előirányzatát szükséges növelni 342.900 Ft összegben a működési bevételek előirányzata terhére.
6. TOP-2.1.1-16-VS1-2017-00002 Barnamező projekt zárásának eredményeképpen szükséges 2.479.662 Ft összegű támogatást visszafizetni, melyhez szükséges előirányzatot képezni az egyéb felhalmozási kiadások államháztartáson belülre kiadásokra, a felhalmozási bevételek terhére.
7. A TOP Rábán aluli csapadékvíz pályázatban a projektmenedzsment kiadások elszámolása a Körmendi Közös Önkormányzati Hivatal személyi kiadásaiból valósult meg 2 fő kolléga bérének egy részének elszámolásával, így csökken a projekt esetében a személyi juttatások előirányzata 3.971.044 Ft-tal, melynek járulék vonzata 516.236 Ft, valamint a dologi kiadások előirányzata 19.226 Ft-tal és ugyanezen összegekkel nő a finanszírozási kiadás előirányzata. A bérek finanszírozásához szükséges 269.232 Ft önerő biztosítása a hitel terhére történik.
8. TOP Turisztika I. pályázat dologi kiadásainak előirányzatára 2.087.866 Ft-ot kell biztosítani, a hitel terhére. A projekt esetében az előirányzatok belső átcsoportosítása is szükséges, a dologi kiadások előirányzata 2.880.000 Ft-tal, az ingatlan beruházások előirányzat 120.000 Ft-tal nő az egyéb tárgyi eszközök beszerzése előirányzat terhére.
9. TOP Turisztika II. esetében a projekt megvalósításának megfelelően szükséges az előirányzatok rendezése. A beruházási ÁFA előirányzata csökken összességében 1.280.000 Ft-tal, míg az informatikai eszközök előirányzata nő 500.000 Ft-tal, az egyéb tárgyi eszközök beszerzése 780.000 Ft-tal.
10. TOP Zöldváros II. projektnél szükséges az előirányzatok átrendezése. A dologi kiadások előirányzata nő 300.000 Ft-tal, melynek fedezete a felújítási ÁFA. A játszótéri eszközök beszerzésére szükséges előirányzatot képezni, az egyéb tárgyi eszközök beszerzése előirányzata 5.947.000 Ft-tal nő, melynek ÁFA vonzata 1.605.690 Ft. Az összeg rendelkezésre állt a korábban átadott önerők által, de valójában ezek nem kerültek visszaadásra, így a működési célú támogatások bevételei államháztartáson belülről előirányzatára tervezzük várható bevételként a fenti összeget.
11. A Kölcsey Ferenc utca felújításához kapcsolódó TOP Plusz pályázat előkészítési kiadásaira szükséges előirányzatot képezni. A dologi kiadások előirányzata nő 1.524.000 Ft-tal a hitel terhére.

**Körmendi Közös Önkormányzati Hivatal**

1. Az intézmény személyi kiadásaiból került elszámolásra a TOP Rábán aluli csapadékvíz pályázatban 2 fő kolléga bérének egy része, így finanszírozásként átadásra került a személyi juttatások előirányzatára 4.226.316 Ft, valamint ennek járulék vonzatára 549.422 Ft.
2. Az intézmény pályázati forrásból finanszírozott személyi juttatásainak előirányzata 4.226.316 Ft-tal, járulékainak előirányzata 549.422 Ft-tal csökken és így a finanszírozás is csökkentésre kerül ugyanezen összegekkel.

**Kulturális Központ, Múzeum és Könyvtár**

1. A kulturális feladatot ellátó intézményegység a működési bevételeit alul tervezte, így az 1.100.000 Ft-os többletbevétel miatt a bevételi előirányzat nő, ebből 200.000 Ft személyi kiadásokra, 500.000 Ft járulékokra, 400.000 Ft a dologi kiadások közé kerül felhasználásra.
2. Múzeumi feladatellátásnál egyrészt a magas látogatószámnak köszönhetően többletbevételre tett szert az intézmény, így 1.000.000 Ft-tal nő a működési bevételek előirányzata, ezt dologi kiadásokra fordítja az intézmény.
3. NKA pályázat keretében – A palavesszőtől a digitális oktatásig munkacímű időszaki kiállítás és kapcsolódó katalógus megvalósítására a körmendi múzeumban – 1.500.000 Ft támogatásban részesült az intézményegység, így a működési célú bevételek államháztartáson belülről előirányzata ezzel az összeggel nő, míg kiadási oldalon dologi kiadásokkal tervez a múzeum.
4. Belső átcsoportosítást kell alkalmazni múzeumi műtárgyak vásárlása miatt, az informatikai eszközök előirányzata 50.000 Ft-tal csökken, míg az egyéb tárgyi eszközök előirányzata ezen összeggel nő.
5. A megyei könyvtárral kötött szerződés alapján 5.201.133 Ft működési bevételre jogosult az intézmény könyvtári feladat ellátási területe. Ebből 3.782.950 Ft dologi kiadásokra (elsősorban állománygyarapítás), 1.322.500 Ft személyi kiadásokra, ezek járulékos vonzatára pedig 95.6830 Ft fordítható. A személyi kiadások elsősorban a Körmend és kistérsége területén működő könyvtárak dolgozóinak fizetett megbízási díjakra fordítható.

* A könyvtár által kapott könyvtári érdekeltségnövelő támogatást (3.485.000 Ft) 30 százalékban könyvtári infrastruktúra fejlesztésére, azaz informatikai és műszaki eszközök, berendezési tárgyak megújítására lehet fordítani, így a dologi kiadások előirányzata 1.045.500 Ft-tal csökken, az informatikai eszközök előirányzata 225.000 Ft-tal, egyéb tárgyi eszközök előirányzata 600.000 Ft-tal, a beruházása ÁFA 220.500 Ft-tal nő.

**Körmend Város Gondnoksága**

* A Vas Megyei Kormányhivatal Körmendi Járási Hivatala szerződés alapján 441.213 Ft támogatást nyújtott az intézménynek a „Közfoglalkoztatottak foglalkoztatása” program keretében (október, november havi). A működési célú támogatások államháztartáson belülről 441.213 Ft-tal nő, mely fedezetet biztosít a személyi kiadások 412.534 Ft-os, a járulékok előirányzatának 28.679 Ft-os növeléséhez.
* A belső átcsoportosítások miatt az ingatlan felújítások előirányzata 7.065.000 Ft-tal, a felújítási ÁFA előirányzata 1.908.000 Ft-tal nő, ezek fedezete a dologi kiadások előirányzata visszavételével biztosított.

Kérem a Bizottságot és a tisztelt Képviselő-testületet, hogy az előterjesztést és a mellékelt rendelet-tervezetet tárgyalja meg, és véleményezze.

**Előzetes hatásvizsgálat a rendelet-módosításhoz:**

**A rendelet társadalmi, gazdasági, költségvetési hatása:** az önkormányzatnak törvényben foglalt kötelezettsége az adott évre költségvetést alkotni, és azt az adott időszakonként, illetve indokolt esetben soron kívül módosítani az államháztartásról szóló 2011. évi CXCV. törvényben kapott felhatalmazás alapján.

**A rendelet környezeti és egészségi következményei:** nincsenek.

**A rendelet adminisztratív terheket befolyásoló hatása:** Nem releváns tekintettel arra, hogy az önkormányzat költségvetési, pénzügyi és gazdálkodási tevékenységét egyéb jogszabályi előírások is szabályozzák.

**A rendelet megalkotásának szükségessége, a rendelet megalkotása elmaradásának várható következményei:** jogszabálysértés és gazdálkodási szabálytalanság.

**A rendelet alkalmazásához szükséges személyi, szervezeti, tárgyi és pénzügyi feltételek:** Az alkalmazáshoz szükséges feltételek rendelkezésre állnak.

Körmend, 2023. december 6.

**Bebes István**

**polgármester**